बाजार में बदन दर्द, खांसी-जुकाम, बीपी की ब्रांडेड दवाइयों की कॉपी बिक रही
जॉनसन एंंड जॉनसन कंपनी की अल्ट्रासेट टेबलेट की स्ट्रिप जो असली है। इसमें स्क्वायर वार्निंग बॉक्स है।
अल्ट्रासेट टेबलेट की कॉपी जिसमें वार्निंग बॉक्स बदला गया है, बाकी सब हुबहू है।
सवा लाख की दवाइयां कोरियर कंपनी से जब्त की
औषधिनियंत्रक अधिकारी सायरा बानो, पुष्पा सोलंकी हंसराज मंडा ने बुधवार देर शाम तक बासनी स्थित जिबिकस लाइफ साइंस प्रा. लि. पर इस मामले में कार्रवाई की। जिबिकस के संचालकों ने मामला खुलने के बाद भी करीब एक लाख 29 हजार रुपए की दवाइयां वापस भेजने के लिए कोरियर कर दी थीं। जानकारी मिलने के बाद विभाग के अधिकारियों ने वहां से दवाइयां जब्त की हैं। उल्लेखनीय है कि जयपुर की ओम एजेंसी ने ब्रांडेड कंपनी की दवाइयों की कॉपी दवाइयों की बड़ी खेप गंगानगर के न्यू मेडिसिन पॉइंट को आपूर्ति की थी। गंगानगर से जोधपुर के अलावा अन्य जगहों पर यह दवाइयां भेजी गईं। श्री त्रिलोक फार्मा, मेडिकैप, पटेल फार्मास्यूटिकल टाटिया ट्रेडर्स सहित अन्य फर्मों पर गंगानगर से दवाइयां की आपूर्ति होना पाया गया। यहां उपलब्ध इन दवाइयों की सीजिंग की है, साथ ही नमूने भी लिए हैं।
मेरोपेनमजैसा हो सकता है मामला
नकलीदवाइयों को लेकर जोधपुर का दवाई बाजार समय-समय पर चर्चा में आता रहा है। संक्रमित ग्लूकोज के अलावा जोधपुर के लोगों द्वारा 5 साल पहले थर्ड जनरेशन एंटीबायोटिक मेरोपेनम के नकली इंजेक्शन बाजार में उतारे थे। डॉक्टरों से मिलीभगत कर एमजीएच में बीपीएल मरीजों की आपूर्ति भी हुई। जांच में सामने आया था कि इंजेक्शन पर सिर्फ नाम मेरोपेनम है, अंदर हल्के दर्जे का एंटीबायोटिक था। कमोबेश इस मामले में भी ऐसा ही कुछ निकलने की उम्मीद है। लेकिन यह नमूनों की जांच के बाद ही साफ हो पाएगा।
हेल्थ रिपोर्टर | जोधपुर
प्रमुखफार्मा कंपनियों की ब्रांडेड दवाइयों की कॉपी कर बिक्री करने के मामले में औषधि नियंत्रक विभाग की कार्रवाई जारी है। पड़ताल में सामने आया है कि नकली दवाइयां बनाने वाली कंपनियों ने प्रमुख ब्रांडेड कंपनियां जो ब्लडप्रेशर (लोसार), खांसी (टोरेंट), बदन दर्द, जुकाम जैसी दवाइयां बनाती हैं, की कॉपी कर धड़ल्ले से बाजार में उतारी और बड़ी मात्रा में बेची और लोगों ने गटक भी ली है। माना जा रहा है कि जोधपुर में ही पिछले तीन माह में 8 से 10 लाख का माल बिक चुका है। जबकि 4 लाख रुपए की दवाइयां अभी तक विभाग ने सीज की हैं। विभाग के अधिकारियों ने बुधवार को शहर की एक फर्म द्वारा मामला खुलने के बाद वापस दवाइयां भेजने की जानकारी मिलने पर कार्रवाई की। इसके तहत कोरियर कंपनी में जाकर दवाइयां जब्त की हैं। आने वाले दिनों में अभी इस मामले में और भी कार्रवाई हो सकती है।
बासनी स्थित फर्म पर कार्रवाई करती औषधि नियंत्रण विभाग की अधिकारी।
hin_Deva mag_Deva hin_Deva hin_Deva hin_Deva hin_Deva hin_Deva kas_Deva hin_Deva hin_Deva